als_Latn dik_Latn sag_Latn
Edi Rama takon presidentin e Austrisë
Kryeministri Edi Rama së bashku me ministrin Arben Ahmetaj ndodhen në Vjenë për një vizitë zyrtare njëditore, ku janë takuar me presidentin e Austrisë, Heinz Fischer.
Siç njofton Departamenti i Komunikimit në kryeministri, gjatë këtij takimi në Vjenë, kryeministri Rama e falënderoi presidentin Fischer për ndihmën e vazhdueshme që Austria i ka dhënë Shqipërisë. Më tej gjatë bashkëbisedimit, kryeministri Rama e njohu presidentin Austriak me reformat e ndërmarra nga qeveria shqiptare sidomos në luftën kundër krimit të organizuar dhe korrupsionit.
Një tjetër moment i rëndësishëm i bisedës ishte edhe integrimi evropian i Shqipërisë, proces për të cilin presidenti Fischer ofroi mbështetjen e Austrisë. Presidenti Fischer përgëzoi kryeministrin Rama për punën e deritanishme dhe njoftoi vizitën e tij në Tiranë brenda vitit 2014. Ditën e sotme, Rama do të mbajë një fjalim edhe në Forumin Ekonomik të Vjenës.
als_Latn als_Latn als_Latn als_Latn